Trivial Pursuit

**Trivial Pursuit** on tietokilpailulautapeli, jonka kehittivät kanadalaiset Chris Haney ja Scott Abbott joulukuussa 1979. Varsinaisesti peli julkaistiin vuonna 1981. Peli nousi nopeasti suosituksi ja se julkaistiin suomeksi vuonna 1985.

*Trivial Pursuit* -tavaramerkin omistaa ja pelejä valmistaa nykyisin Hasbro.

## Pelin kulku
Pelin perusajatuksena on edetä pelilaudalla nopan heittojen mukaan kunkin pelaajan osalta niin kauan, kuin pelaaja osaa vastata värillisiä peliruutuja vastaaviin tietokilpailukysymyksiin. 

Pelaajat lähtevät laudan keskeltä ja yrittävät myös palata sinne kerättyään kuusi värillistä lohkoa omaan pelinappulaansa. 

Lohkot saa vastaamalla oikein kutakin lohkoa vastaavassa suuressa ruudussa laudan kehällä. 

Perinteisen Trivial Pursuitin lohkoja ja peliruutuja vastaavat kysymysten aihealueet ovat maantiede, viihde, historia ja yhteiskunta, kirjallisuus ja taide, luonto ja tiede sekä urheilu ja vapaa-aika.

## Historia
Pelin julkaisemisen aikaan idea lukuisia kysymyksiä sisältävästä koteihin tarkoitetusta tietokilpailupelistä oli uusi. Haney ja Abbott inspiroituivat Scrabble-pelistä ja halusivat luoda siitä oman versionsa.

Haney ja Abbott keksivät Trivial Pursuitin idean 15. joulukuuta 1979. Useita vuosia kiertäneiden huhujen mukaan he keksivät sen baarissa tai olisivat olleet silloin humalassa. Esimerkiksi CBC Televisionin televisioelokuva *Breaking All the Rules* esitti Haneyn ja Abbottin kaljoittelijoiksi, jotke kehittivät pelin lounastauoilla strippibaarissa. Todellisuudessa he saivat idean pelistä pelatessaan keskenään Scrabblea. Abbott heitti ajatuksena trivian pelin aiheena, kun Haney oli kysynyt, mistä aiheesta voisi kehittää Scrabblen tavoin menestyvän lautapelin. He kehittivät ajatuksesta muutamassa tunnissa pelin, jossa olisi kysymyksiä kuudesta eri kategoriasta.

Haney ja Abbott tienneet juuri mitään lautapelien suunnittelusta, tuotannosta ja markkinoinnista, joten he päättivät mennä Montrealin lelumessuille toimittaja-valokuvaajina ja keräsivät paljon tietoa aiheesta. He myös saivat tukea Chris Haneyn veljeltä Johnilta ja tämän ystävältä, yritysjuristi Ed Werneriltä.

Rahoituksen kerääminen oli kohtuullisen haastava, sillä 1970-luvun lopussa ja 1980-luvun alussa markkinoita hallitsivat toimintahahmot. Lisäksi videopelit olivat tulussa kotitalouksiin. Abbott, Haneyt ja Werner onnistuivat kuitenkin kokoamaan 40&nbsp;000 dollaria 32 sijoittajalta.

Pelin julkaisuun alun perin liittyneet vaikeudet juontuivat esimerkiksi pelissä tarvittavien kysymyskorttien painamiseen ja epäilyksiin siitä, ostaisivatko aikuiset peliä ollenkaan. Kahdessa vuodessa Abbott ja Haney saivat aikaan 6&nbsp;000 kysymystä ja tarpeeksi tilauksia tuotannon aloittamiseen.

Trivial Pursuit julkaistiin 1981, ja tieto pelistä levisi alkujaan vain suullisesti. Pelin oikeudet myytiin vuoden 1982 lopulla yhdysvaltalaiselle pelivalmistajalle Selchow and Righterille, joka oli myös luonut Scrabblen.

Trivial Pursuitista tuli nopeasti ilmiö, ja vuonna 1982 Kanadassa valmistettiin 3&nbsp;500 peliä päivässä. Vuoden loppuun mennessä niitä oli Kanadassa myyty 100&nbsp;000 kappaletta, ja kaupoista ne myytiin nopeasti loppuun. Yhdysvalloissa peli tuli markkinoille vuonna 1982, ja vuoteen 1984 menessä peliä oli kaikkiaan myyty 20 miljoonaa kappaletta.

Peli nousi nopeasti suosituksi Yhdysvalloissa sen julkaisun jälkeen. *[[The New York Times]]in* mukaan nuori kaupunkilaisväestö otti pelin nopeasti omakseen ja sen ensimmäiset painokset myytiin nopeasti loppuun. Myös Suomessa peli muutti suhtautumista lautapeleihin: aiemmin pelejä oli pidetty lasten leluina, kunnes tietopelit ja erityisesti Trivial Pursuit tekivät pelaamisesta suosittua myös aikuisten keskuudessa.

Vuonna 1984 Fred L. Worth haastoi pelin julkaisijat oikeuteen, koska katsoi, että suuri osa alkuperäisen pelin trivia-kysymyksistä perustui hänen julkaisemansa kirjan *The Complete Unabridged Super Trivia Encyclopedian* sisältöön. Peliin oli otettu myös Worthin tarkoituksellisesti kirjaan lisäämä virheellinen trivia-fakta. Worthin tekijänoikeudet eivät kuitenkaan koske kirjassa mainittuja faktoja, vaan niiden esitystapaa. Tekijät myönsivät käyttäneensä faktoja Worthin teoksesta, mutta Worth hävisi oikeudenkäynnin, koska oikeus katsoi, että kysymysmuotoinen peli ei ollut tarpeeksi samankaltainen trivia-faktoja luetelleen kirjan kanssa, että tekijänoikeuksia olisi loukattu.

Pelin luojat perustivat pelin markkinointia varten Horn Abbot -nimisen yrityksen. Vuonna 1984 peliä myytiin Yhdysvalloissa 24 miljoonaa kappaletta. Vuonna 1988 Parker Brothers alkoi valmistaa peliä lisenssillä. Yrityskauppojen myötä Parker Brothers päätyi Hasbron omistukseen vuonna 1991. Valmistettuaan peliä lisenssillä usean vuoden ajan Hasbro osti vuonna 2008 täydet oikeudet Trivial Pursuitiin Horn Abbot Internationalilta 80 miljoonalla Yhdysvaltain dollarilla. 

*Fun.com*-verkkosivuston mukaan Trivial Pursuit oli vuonna 2023 historian seitsemänneksi myydyin lautapeli. Sitä oli tuohon mennessä myyty sata miljoonaa kappaletta.

## Versiot

### Kokopelit

### Kysymyskorttisarjat - bite size

Trivial Pursuitista on julkaistu sen suosion siivittämänä useita erilaisia painoksia useilla eri kielillä. Normaali painos on nimeltään *Genus*-painos. Seuraavalla listalla on lähinnä versioita, jotka on julkaistu myös suomeksi.

*Genus-painoksen kortteja saa myös vuodesta 2004 alkaen ilman pelilautaa tai nappuloita *Bite Size* -muodossa.

*Lapsille on tehty oma painos, jossa on helpompia kysymyksiä.

*Perhepainoksessa on eri kysymykset aikuisille ja lapsille. Vuonna 1987 julkaistiin suuri lisäkysymyspakkaus Genus II sekä erillinen lisäkysymyssarja viihteestä.

*Vuosituhannen vaihteessa julkaistiin Millennium-painos ja vuonna 2003 eri maanosiin liittyviin kysymyksiin keskittynyt *Globetrotter*-painos.  

*Vuonna 2005 julkaistiin pieniä sarjoja lisäkysymyksiä, joista erikoisimpana julkkiskysymyksiä sisältävä 100 kortin kysymyssarja.  

*Vuonna 2019 julkaistiin *Trivial Pursuit Master Edition*. Uutena pelissä on ajastin, joka rajoittaa vastausaikaa.  

*Viimeisin versio sisältää DVD:n, jossa on osa pelin kysymyksistä. 

*Vuonna 2016 julkaistiin *Classic Edition* joka sisältää 2 400 uutta kysymystä.      

### Lisäosat

*Genus 2*, julkaistu vuonna 1987 – sisältää 6&nbsp;000 lisäkysymystä, sekä *Kansallispainos* julkaistu vuonna 1991 – sisältää 1&nbsp;500 lisäkysymystä.

## Lähteet

## Aiheesta muualla

* Arvostelu pelistä Lautapelaaja.net-sivuilla